Downloaded from YTS.MX
FILMEN ER LAVET MED UNIK ADGANG TIL OPTEGNELSER FRA APOLLO 13-MISSIONEN,
Official YIFY movies site: YTS.MX
SAMT INTERVIEWS MED BESÆTNINGEN,
DERES FAMILIER OG GROUND CONTROL. FILMEN ANVENDER REKONSTRUKTIONSTEKNIKKER,
INKLUSIVE OPTAGELSER FRA ANDRE NASA-MISSIONER.
13. APRIL 1970
322.000 KM FRA JORDEN
DEN SIDSTE TV-TRANSMISSION FRA APOLLO 13-BESÆTNINGEN
Og 13, vi er klar, når I er.
Okay, jeg kigger ud af højre vindue nu,
og man kan se vores mål, som nu ikke er så langt væk.
Det begynder at se lidt større ud nu.
Vi kan se jeres destination tydeligt.
Vi kan hurtigt vise jer vores underholdning her på rumfartøjet.
Den her lille båndoptager har hjulpet med at få tiden til at gå,
mens vi er på vej til månen, og den afspiller temaet fra 2001.
Besætningen på Apollo 13
ønsker alle en skøn aften og en god nat.
HOVEDALARM
Houston, der er et problem.
Apollo 13-rumfartøjet er ramt af en stor elektrisk fejl.
Jim Lovell sagde: "Houston, der er et problem."
Der er sket noget.
…lød et højt brag…
APOLLO 13: STRANDET I RUMMET
FIRE MÅNEDER TIDLIGERE
Ved Cape Kennedy gør amerikanerne sig klar på at tage til månen igen.
Apollo 13 er den femte måneflyvning og den tredje månelanding.
Tre unge amerikanere, kommandøren, vi har set ofte, Jim Lovell,
som har fire børn og skal på sin fjerde rumflyvning.
Lovells afslappede facon gør ham populær hos kolleger,
som er trætte af primadonna-piloter.
Fred Haise fra Mississippi
skrev for sit skoleblad og ville være sportsreporter.
Han er månemodul-pilot og skal flyve til månens overflade med Lovell.
Ken Mattingly, som var i toppen af sin flyveklasse,
har været frygtløst dedikeret, selv efter astronautstandarder.
At flyve har været hans liv, siden han var tre år gammel.
Mange har spurgt, hvorfor vi tager til månen.
Hvad svarer du på sådan en spørgsmål?
Hovedmålet med Apollo 13 er at fortsætte arbejdet.
Vi håber på at opdage en masse om månens oprindelse
og også om vores egen planets oprindelse.
Efter planen skal 13 lande i et andet område end Apollo 11 og 12.
Den lander i en kuperet region
i månens bjerge, hvilket gør turen mere risikofyldt.
Nogle af os tror, at rumfart på en måde går ud på at finde et andet eden.
Mennesket har ødelagt det sted, han er,
og måske burde han nu lede efter et andet sted.
Der er noget ved raketters kraft, som fascinerer folk.
Og det fascinerede mig,
længe før NASA eller lignende fandtes.
Velkommen fra månen, Houston.
Jeg var på den første tur til månen om bord på Apollo 8 ved juletid i 68.
Glædelig jul deroppe, Jim.
APOLLO 8 HJEMMEVIDEOER
Vi var så nygerrige og spændte,
som tre skolebørn ved en slikbutik,
og vi så de gamle kratere flyve forbi fra 97 km højde.
Men vi kunne ikke lande.
Vær opmærksom på, at der er en julemand.
Det er bedst, at I ved det.
Jim Lovell vil finde et bjerg, som endnu ikke har et navn,
og når han gør, vil han navngive det Mount Marilyn.
Hvad tænkte du under den flyvning?
Jeg var betænkelig.
Jeg er ikke normal, hvis jeg ikke indrømmer det.
-Hvad tænkte du, da de trådte ud? -Jeg var glad. Julemanden findes.
Det lød skønt, da min mand sagde det. Og jeg er så stolt af ham.
Så var jeg backup for Neil Armstrong på Apollo 11.
Et lille skridt for et menneske…
…et stort spring for menneskeheden.
ARMSTRONG PÅ MÅNEN
Jeg ville gøre det samme.
Jeg er klar.
Jim, jeg spekulerer på,
hvordan din kone og børn har det med alt det her.
Min kone ved, at jeg ikke planlægger flere flyvninger.
Hun har været en slags rum-enke i de sidste seks-syv år.
Men jeg ser stadig meget frem til at flyve.
Det lader til… Du kan komme væk fra alt.
Du efterlader alle dine…
Du efterlader børnene hernede. Men du kan flyve op,
og der ser man tingene i et sandere perspektiv.
En rumflyvning er det samme for mig.
Jeg var ikke glad for, han skulle flyve igen,
men det nævnte jeg selvfølgelig ikke for ham.
Man skal slå oddsene.
Han var den første, der tog tilbage til månen for anden gang,
og jeg var ret ængstelig for det hele.
KAPTAJN JAMES A. LOVELL OG FAMILIEN
Intet i verden forberedte mig på at være en astronauts hustru.
Det var som at blive smidt i en fiskebowle.
Vi var til parader i en masse byer.
Vi var i Det Hvide Hus.
Hr. præsident, her er Lovell-familien.
Hr. James Lovell Junior.
En stor fejring efter Apollo 8.
VELKOMMEN TIL ASTRONAUTERNE FRA APOLLO 8-MISSIONEN
Men det var risikofyldt.
Dengang vidste jeg ikke,
at der kun var 50 % chance for, at de vendte hjem.
En 50-50-chance.
Du kan ikke sige: "De kommer ikke tilbage."
Folk har altid spurgt, hvordan det er at være datter af en astronaut.
Det forbløffer mig, at nogen tror, at det er anderledes,
for jeg er bare min fars datter.
Mine forældre gav os det indtryk, at han måske skulle til månen,
men han var som enhver anden far, der klædte sig på til kontoret.
Jim, efter fire flyvninger,
kan en mand, der har udrettet det, du har, finde normalitet?
Det håber jeg. Jeg giver det et forsøg efter det her.
VI ELSKER DIG FAR
Vi glædede os meget over, at Jim skulle gå på månen.
Men hvorfor 13?
Nogen sagde, at Marilyn var lidt bekymret for
opsendelsen af Apollo 13 kl. 13:13.
Det er typisk i den nye verden med rumflyvning
at trodse gammel overtro og ikke tænke på tallet 13,
særligt i et land, som ofte udelader tallet 13,
når det gælder etager i bygninger og sæder i fly.
Jim Lovell, kommandøren, er slet ikke overtroisk.
Fred Haise ønskede, at opsendelsen skete fredag den 13.
Ken, er du overtroisk, når det gælder Apollo 13?
Nej, det gør mig rigtig glad.
TRE DAGE FØR OPSENDELSEN
Et stort spørgsmål hænger over Apollo 13 i aften.
Lægerne har bekræftet,
at astronaut Mattingly er blevet ramt af røde hunde.
Der er to alternativer.
Udskyd flyvningen, som koster hundredtusindvis af dollars,
eller vælg backuppen John Swigert Junior til at erstatte Mattingly som pilot.
Lovell har arbejdet tæt sammen med Mattingly i et år.
Mon ikke han tænker:
"Lad os vente en måned og lade Mattingly flyve også"?
Det er den enorme opgave, som missionens kommandør har,
nemlig at sætte de personlige følelser
op imod den pris, det har at forsinke missionen.
Vi havde allerede flyttet flyvningen fra marts til april.
Min filosofi er, gå aldrig glip af chancen.
Vi måtte slippe Ken.
OPSENDELSESDAG CAPE KENNEDY, FLORIDA
I dag flyver yderligere tre amerikanere op i rummet
på den nok farligste Apollo-mission til dato,
og den er allerede unik,
fordi en af astronauterne først i går vidste, at han skulle med.
Det nye medlem, Jack Swigert, leverede aviser for at få råd til flyvelektioner.
Det skete så hurtigt, at han ikke fik ringet til familien i Denver.
Du har landets forventninger på dine skuldre,
og du vil ikke skuffe nogen.
Det er opsendelseskontrollen.
T minus tre timer, syv minutter og 26 sekunder.
MISSIONSKONTROL, HOUSTON
For få minutter siden ankom Ken Mattingly til missionskontrol.
Ken hjælper til ved konsollen. Jeg er ked af at se dig her, Ken.
Adrenalinen i kontrolrummet tog til. Du kunne mærke den.
Flyvelederen er quarterbacken for teamet.
Han får et team på mellem 15 og 21 mænd.
De finder ud af, hvordan vi når frem til destinationen,
og hvordan vi kommer sikker tilbage til Jorden.
Vi har set triumferne.
Vi har set tab af besætning.
Det er her, den vigtige del af rumflyvninger sammensættes.
Opsendelsen består af tre faser.
Store raketmotorer løfter fartøjet fra jordoverfladen.
Den anden fase får fartøjet ind i Jordens kredsløb.
Den tredje fase sætter kurs mod månen.
Man kigger op og er nervøs.
FRED HAISE MÅNEMODUL-PILOT
Det er ægte. Det vil finde sted.
Det er Apollo Saturn Kontrolcenter. T minus 25 minutter…
Jeg havde ikke i sinde at tage til opsendelsen,
og jeg fandt på mange undskyldninger.
I sidste øjeblik besluttede jeg, jeg ikke kunne udholde ikke at se ham igen,
og jeg måtte komme med børnene og sige farvel.
Jeg havde venner, hvis fædre var i uheld eller var blevet dræbt,
så jeg følte altid den frygt for at se opsendelsen,
og jeg havde altid ondt i maven.
Opsendelsessekvensen er begyndt.
56 sekunder, og Apollo 13 skrider frem som planlagt.
Du kan ikke gøre meget derinde.
Var der et problem, skulle vi afbryde,
og så gik flugtraketten af.
Du kunne høre ventilerne åbne sig,
og brændstoffet begyndte at buldre i de store rør.
Tretten, tolv, elleve, ti, ni, otte…
Tændingssekvens er begyndt.
…seks, fem, fire, tre, to, en, nul.
Uret er i gang.
Vi er oppe, og vi har liftoff klokken 14.13.
Vi var så tæt på, man kunne komme.
Jorden rystede.
Det er missionskontrol, Houston. Første fase ser god ud.
Rotation færdig, og vi pitcher.
Højde, to kilometer.
Hastighed er 457 meter i sekundet.
13, Houston, første del. Kabinetrykket udlignes.
Efter et minut og ti sekunder er de nået op i 6,6 km højde.
AFSTAND FRA JORDEN
Højden er nu på 27 km. Separationen nærmer sig.
-Separation. -Separation. Modtaget.
Indenbords.
Jim Lovell rapporterede, at indenbordsmotoren er lukket ned.
Bekræftet. Motor fem er ude.
Vi hørte, at den midterste af de fem motorer lukkede ned.
De fortsætter nu med kun fire ud af de fem motorer.
Hvad kan I sige om motor 5?
Vi ved ikke, hvorfor den slukkede tidligt.
AFBRYD
Det er ikke et problem, vel?
Nej…
Negativ.
Alle andre motorer fungerer.
De andre motorer fungerer. Det ser fint ud.
De kan fortsætte på de fire motorer.
Rejsen vil tage lidt længere tid.
De er næsten i kredsløb nu.
En interessant opsendelse er skøn.
Noget går galt ved næsten hver flyvning.
Jeg sagde: "Det var vores krise."
"Vi er på vej."
Under opsendelsen melder en læge
om maksimalpulsen for de tre i besætningen.
Kommandør Jim Lovell havde en maksimal puls på 116.
Jack Swigert havde en maksimal puls på 102.
Og Fred Haise havde også en maksimal puls på 102.
Det er en interessant tur.
Der kan man se. Der er ingen tyngdekraft.
Apollo 13, Houston,
jeres foreløbige kurs ser god ud hernedefra.
Modtaget, Houston, og det ser godt ud at være heroppe.
Noget af det mest fascinerende ved rumflyvning
er at betragte jorden.
Ting ser meget mindre ud.
Landene ser mindre ud,
og alle folks problemer virker mindre.
Det er beroligende
at sidde deroppe og se store lande glide så fredsommeligt forbi.
Man tænker, hvorfor vi ikke kan leve mere fredeligt.
Efter astronauterne har tjekket alle systemerne,
fortæller instrumentenheden, som assisteres af computerne
i missionskontrol i Houston, at de skal igangsætte tredje fase.
Og Apollo er på vej til månen.
Besætningen om bord på rumfartøjet befinder sig i kommandomodulet.
Det er den eneste del, der kommer hjem fra månen.
Selve Apollo-rumfartøjet indeholder et servicemodul,
som huser ilttankene,
elektronisk udstyr,
strømforsyningen og drikkevand.
Rumfartøjet skilles ad i tredje fase,
foretager en U-vending…
…kommer tilbage…
…og dokker med månemodulet,
som skal transportere to astronauter til månens overflade.
-Vi er forankret, Houston. -Udmærket.
Og sådan kommer de to skibe til månen.
Vi kan se, at Apollo 13 er 40.098 km fra Jorden.
Vi så opsendelsen og tog hjem igen.
De satte små kasser i vores hjem. De blev kaldt skræppekasser.
Man kunne høre alt, der foregik.
Vi vil gerne høre seneste nyt.
Okay, lad os se. The Beatles har meddelt, de ikke længere vil optræde som gruppe.
Det gik strygende.
Det var bare en mere. Hans fjerde mission.
Der stod en skræppekasse i hvert rum.
De var altid tændt. Selv da jeg gik i seng.
Nu er Fred i gang med sit yndlingstidsfordriv.
Han sætter sin hængekøje op.
Det er svært at komme ned i en hængekøje.
Jeg ved ikke helt, om jeg svæver væk fra den,
eller om den bevæger sig væk fra mig.
-Vi går alle i seng nu. -Okay, Jim. Godnat.
Da vi var små, sad vi på taget af den bygning, vi boede i.
Jim udpegede stjernerne for mig,
og han sagde: "Tænk over, at en dag er en mand deroppe."
Han forudser det i 1952.
Fantastisk.
Jim Lovell voksede op i Milwaukee.
Han ægtede sin gymnasiekæreste, Marilyn Gerlach.
De har to drenge og to piger.
Vi mødtes i gymnasiet.
Det var i begyndelsen af 40'erne.
Hans far døde, da Jim var 12 år gammel.
Og han boede i en etværelseslejlighed med sin mor.
Han sov på sofaen. Hun havde ikke råd til mere
i den lille lejlighed.
En dag spurgte han, om jeg kunne gøre ham en tjeneste.
"Hvad?" "Vil du med til skoledansen med mig?"
Jeg sagde: "Det ved jeg ikke. Jeg kan ikke danse."
Og han sagde: "Jeg lærer dig det."
Da vi blev gift, vidste jeg ikke rigtig,
at han skulle være testpilot.
Han ville altid være en pilot.
Og så besluttede han sig for at flyve jetfly, og det gik jeg med til.
I 1962 var han en af ni mænd ud af over 200, der bestod intensive prøver
og blev medlem af den anden gruppe af astronauter.
Vi var 32 forsøgskaniner, der gik ind i lokalet
uden at vide, hvad der ventede os.
Det var nok den værste undersøgelse, jeg har oplevet.
Mange kiggede på det og sagde: "Det er for skørt."
Ved Cape sprang en raket i luften hver anden dag.
Jeg mistede mange venner.
Du skulle altid til en begravelse.
De dage var hårde for os hustruer.
Meget få personer troede, at vi ville lande på månen inden for årtiet.
Krigen i Vietnam fortsætter.
Det var en slem periode for landet.
Med optøjer og attentater…
Dr. Martin Luther King er blevet skudt og dræbt i Memphis, Tennessee.
En krig skete.
Vi er rige på goder, men slidte på kampånden.
Vi rækker ud efter månen med utrolig præcision,
men på Jorden er der kaos.
Jeg følte, jeg var en del af noget, der opmuntrede det amerikanske folk.
JORDEN SET FRA APOLLO 8
Belønningen overskygger risikoen.
Jim, du har fløjet mere end nogen anden.
Har du kendt til frygt?
Hvis nogen siger, de ikke har, så narrer de sig selv.
EN DAG FRA MÅNEN
Apollo-rumfartøjet og de tre mænd om bord
er på vej til at modbevise alle teorierne om jinxer og tallet 13.
Apollo 13, der blev opsendt 13 minutter over hel i lørdages,
tilbringer en meget rolig 13. april i rummet.
Under tidligere flyvninger var presselokalet
proppet med omkring 2.500 journalister.
Men denne gang dukkede kun omkring 500 op.
Nok fordi det nu nærmest er blevet rutine at gå på månen.
Apollo Kontrol Houston afventer tv-transmission.
Vi tog alle til missionskontrol for at lytte til mændene.
Det føltes betryggende at se Jim.
Okay, du er på skjult kamera.
I dag planlægger vi
at tage jer med fra Odyssey til Aquarius,
landingsfartøjet.
Lige nu står jeg med hovedet på gulvet,
da vi kommer ned i LM.
Den ser mærkværdig ud. Hvordan fungerer LM'en?
Det er det rumfartøj, der skal få to mænd ned på månens overflade.
To af de tre astronauter kommer ind i den ved at kravle gennem tunnelen.
Det løsner sig fra kommando- og servicemodulerne,
MÅNEMODULET "AQUARIUS"
og de bevæger sig ned på overfladen.
Jeg kigger ud af højre vindue nu,
og man kan se vores mål, som nu ikke er så langt væk.
Det begynder at se lidt større ud nu.
Den her lille båndoptager har hjulpet med
at få tiden til at gå, mens vi er på vej til månen.
Besætningen på Apollo 13
ønsker alle en skøn aften og en god nat.
Alt går fortsat godt om bord på Apollo 13.
I skal tjekke C-4-motoren.
Batteriopladningen er afbrudt på batteri B.
Vi gennemgår en meget detaljeret tjekliste inden søvn.
Vi ser det, Jack.
Vi er snart ved at være færdige.
13, vi har en ting mere, når I har mulighed for det.
I skal stimulere jeres kryogentanke.
HOVEDALARM
Houston, der er et problem.
Det er Houston. Gentag venligst.
Houston, der er et problem.
Der er underspænding i strømsystemet.
Okay, afvent 13. Vi undersøger det.
Besætningen har meldt, at B'eren viser en underspænding.
Hjertefrekvenserne, en af dem er utrolig.
-Der står 189. -Virkelig?
De røg i vejret, da det skete.
Først tænkte vi, at vi blev ramt af en meteorit.
Vi hørte et ret stort brag i forbindelse med advarselslamperne.
Og vores ilttank nummer to viser nul. Fik I fat i det?
Det kan ikke passe.
Jeg forstår det ikke. Jeg…
-Du tror ikke på trykket i ilttanken? -Nej.
Det data giver ikke mening.
Vi aner stadig ikke, hvad der foregår.
Kan vi hjælpe dem på nogen måde?
Er det instrumentbrættet, eller har vi et problem?
Houston, når jeg kigger ud, ligner det, at der siver noget ud.
Der siver noget ud i rummet.
Det er en slags gas.
Du milde.
Her er en specialudsendelse om Apollo 13.
Apollo 13-rumfartøjet er ramt af en stor elektrisk fejl.
Jim Lovell og Fred Haise hørte et stort brag.
De så også gasser,
tilsyneladende ilt og nitrogen, der sivede ud,
og målerne for de gasser viste nul.
Da sagde vi: "Fartøjet er døende."
"Vi løber snart tør for ilt."
Houston, kan I stadig høre os?
Ja, vi kan høre jer.
Vi prøver at komme på nogle gode idéer til jer.
Jeg vil bruge kryoen mest muligt.
…hurtigst muligt hjem…
…vi har ikke noget valg andet end at gøre det.
Måske har vi mistet det…
Hold hovedet koldt, alle sammen.
Lad os løse problemet, men ikke forværre det med gætværk.
Vi er på skideren.
Vi er 322.000 km fra jorden.
80.000 km fra månens overflade.
Vi konkluderede,
at der skete en eksplosion om bord på rumfartøjet.
To brændselsceller er slukkede, og de er de primære strømsystemer.
Den sidste celle er ved at dø.
Mindre end to timer fra nu.
Det er enden.
To af tre brændselsceller slukkede. Vi skal ikke til månen.
Apollo 13 er nu to tredjedele af vejen til månen,
322.000 km fra Jorden, hvor det selv i en nødsituation
er mere effektivt at svinge rundt om månen end at forsøge en øjeblikkelig afblæsning.
Nu er vores job at igangsætte en ordentlig evakuering
fra kommandomodulet til månemodulet.
Alle kontrollører,
I skal udregne den nødvendige minimumsstrøm, så liv kan understøttes.
Det er svært.
Det er oberst Stafford, der afventer vicepræsidenten.
Hej, hr. vicepræsident.
Hvor slemt det er?
Vi aktiverer månemodulet som en redningsbåd.
-Og gudskelov er den om bord. -Ja, du sagde det.
Den har vand, ilt og elektrisk strøm.
Vi lukker snart ned for kommandomodulet.
Det er en ret kritisk situation, men vi arbejder som gale.
Det ser hektisk ud.
Der er dyb koncentration i missionskontrollen.
Astronauterne Jim Lovell og Fred Haise er nu i deres Aquarius-månemodul,
så de får elektrisk strøm og ilt, der kan redde deres liv.
Aktivering 20.
Opstart er et simpelt ord,
men det er ikke som en lyskontakt i dit hjem.
Vi havde aldrig opstartet et månemodul under de omstændigheder.
Og vi havde aldrig tænkt på at slukke for et kommandomodul.
-EECOM. -Sig frem.
Vi har en opdatering på tiden.
Vi har vist omkring 15 minutter.
CAPCOM,
vi løber tør for strøm om 15 minutter.
Besætningen har 15 minutter til at opstarte månemodulet.
Den procedure tager cirka 20 minutter.
Vi har ikke meget tid.
Fred, vi mener, vi har omkring 15 minutters strøm tilbage
i kommandomodulet.
Tak, Jack.
Fred Haise starter stadig månemodulet op.
Okay, sænk farten!
Astronauterne er stressede.
En sagde: "Lad os være rolige og løse det her problem."
Okay, 13. I taler samtidigt. En ad gangen, tak.
Det vigtigste er, han skal overføre navigationsdataet
fra den døende computer i kommandomodulet til computeren i månemodulet.
I skal dobbelttjekke mit regnestykke.
I har tre-fire minutter.
Tre-fire minutter.
Og dataoverførslen skal være perfekt.
Jeg var så bange for at indtaste de forkerte tal.
Tre, fem, seks, seks, ni.
En, seks, tre, fire, to.
Aquarius er tre, nul, to, to, seks.
Tre, fire, fem, ni, to.
Nul, et, et, syv, ni. Skifter.
-Hvad med regnestykket? -Vi tjekker det.
Regnestykket ser fint ud.
LM-dataet ser godt ud.
Vi er stadig i live og trækker vejret.
Houston, Aquarius.
Sig frem, Aquarius.
Odyssey er helt slukket nu.
Det er det, vi ønsker, Jim.
Vi trak vejret hurtigt.
GENE KRANZ' STEMME
Vi valgte en sti, og det var først noget tid efter,
at vi kunne vide, om den sti var den rigtige.
Det var et spørgsmål om at overleve.
Det største rumdrama nogensinde.
Efter en mystisk ulykke i går aftes
er Apollo 13 stadig på vej mod månen,
men missionen er drastisk anderledes.
Missionen er ikke længere at få astronauterne ned på månen.
I stedet er den at få astronauterne sikkert hjem.
Hvordan har du det?
Jeg har det fint, tak.
-Hallo? -Hej, Marilyn. Det er Ken.
Hej, Ken, jeg er naturligvis bekymret.
Hvordan ser det ud nu? Mine børn er ikke stået op endnu.
De ved ikke, hvad der sker,
for de gik i seng, før det skete i går aftes.
Hvad kan jeg fortælle dem?
De er på vej tilbage.
Måske skete det, før du gik i seng.
Jeg gik vist først i seng klokken fire, og jeg stod op klokken fem.
Jeg sov ikke meget.
Man kan ikke tro på alt, hvad de siger på tv.
Der er kun en lille chance for,
at Lovell, Haise og Swigert kommer hjem i live.
Jeg havde lige set Jim i rumcentret.
Ulykken skete, efter jeg forlod NASA, og inden jeg kom hjem til mit hus.
Vi så tv-udsendelserne om hændelsen.
Rigtig mange vragrester fra eksplosionerne hvirvlede stadig rundt om fartøjet,
så de ikke kunne bruge stjernerne til at navigere…
Der var kun ti procent chance for, at han kom hjem.
Jeg måtte bare væk fra alle.
Mit hus var fyldt med mennesker, og jeg kunne kun være alene
på mit badeværelse.
Og jeg faldt på knæ og bad.
Hvor kritisk er situationen lige nu efter din mening?
Den er kritisk, sandsynligvis den mest kritiske situation,
vi har oplevet i et bemandet rumflyvningsprogram.
Er astronauterne i sikkerhed?
De er i sikkerhed i den forstand,
at vi har stabiliseret situationen.
Og vi må sørge for, at det fortsat er sådan og få dem hjem.
Man kan mærke bekymringen i det lokale.
Vi har nogle distanceproblemer i forbindelse med månemodulet.
I kontrolrummet taler vi om,
hvad vi skal gøre med fornødenhederne i rumfartøjet. Elektrisk strøm, vand…
Vi havde fornødenheder til to dage. Ilt, vand og elektrisk strøm.
Men det ville tage os fire dage at få dem hjem.
Vi må finde ud af at omgøre redningsbåden til et overlevelsesfartøj.
Vi vidste, vi var i stor knibe.
Månemodulet var kun designet til to personer.
Vi var tre og var mindst 90 timer hjemmefra.
-Aquarius, Houston. Kan I høre os? -Ja, højt og tydeligt.
Samme her. Vi diskuterer det næste træk.
Det skal være et godt træk.
MISSIONSKONTROL, HOUSTON
En gruppe astronauter arbejder i en simulator i rumfartscentret,
og de vil kopiere forholdene for mændene i rummet.
Backupbesætningen, deriblandt Ken Mattingly, som ikke kom med,
brugte natten på at afprøve flere forslag.
CAPCOM, flyvning.
Idet vi nærmere os månen, måtte vi træffe en grundlæggende beslutning om,
hvor hurtigt vi ville tilbage til Jorden.
MISSIONENS EVALUERINGSRUM
Vi skulle improvisere måder at få strøm og vand til at række…
Vi skulle finde svar på dage, selvom det normalt tager måneder og år.
Vi skulle være uden for rumskibets design- og testbegrænsninger.
Det er Apollo Kontrol.
Det er blevet besluttet at aktivere fremdriftssystemet.
Vi tænker at bruge månemodulets fremdriftssystem,
LM's store raketmotor,
til at skabe en højere fremdrift,
idet de flyver bagom månen, så de kommer tilbage til Jorden en dag tidligere.
De runder månen klokken 21 i aften,
og de laver forbrændingen for at fremrykke deres tilbagevenden.
Ved at gøre det skærer man en dag fra, og den dag handler om liv eller død.
Sikke et mareridt.
Planen er at tænde for raketmotoren i omkring 244 meter.
Ja.
Hold mig opdateret, okay?
Min mor ville ikke have, at jeg vidste, hvad der foregik,
og jeg husker, at jeg tog i skole.
Alle børnene kom hen til mig.
"Kommer de tilbage?"
En dreng kom hen og sagde: "Jeg er ked af, at din far skal dø."
Jeg måtte tage hjem. Jeg kunne ikke blive i skolen.
Alle mine mors veninder var nedenunder og sad rundt om vores sofabord,
og fader Raish fra vores kirke var der. De modtog nadver.
Og jeg løb forbi dem alle sammen, smækkede med døren og løb væk.
Min mor løb efter mig.
Hun græd og sagde til mig:
"De finder en måde at komme tilbage på."
"Dem og missionskontrol finder ud af, hvordan de gør det."
Vi må være ret tæt på månen.
Apollo 13 er nu 677 km over månen.
Houston?
Sig frem, Aquarius.
Vi kommer ind i månens bagside nu.
Solen er ved at gå ned, og alle stjernerne kommer frem.
Se lige stjernerne.
Jeg tror ikke, at folk er klar over, at der ikke findes nat i rummet.
JACK SWIGERTS STEMME
Der er dagslys 24 timer om dagen, fordi der intet er mellem dig og solen.
Første gang, du ser natten igen, er, når du er på månens bagside.
Og mørket der, efter tre dage med sollys,
gør, at stjernerne er utroligt lyse.
Godaften, alle sammen.
I rummets dystre, sorte stilhed har vi en vaskeægte cliffhanger.
Det sårede Apollo 13-rumfartøj svinger rundt om månen
i forsøget på at kravle hjem.
Vand, ilt og strøm er en mangelvare, og der er næsten tre dage igen.
AFSTAND FRA JORDEN
Der er en time og syv minutter, til vi tænder for raketmotoren.
Vi sagde: "Wow, se lige der."
Den ujævne og rå overflade gjorde, at det virkede uvenligt og bizart,
og det lignede ikke et sted, vi gerne ville være.
Jeg kan se Mount Marilyn herfra.
Da man var derude, så man Jorden, som den virkelig er.
En lille planet. Den var meget smuk.
Hvis du holdt din tommelfinger ud, kunne du helt blokere for den.
Og du tænker: "Alt, jeg kender,
min familie og venner, alt er dernede på den lille tingest."
Du fjerner tommelfingeren og siger: "Jeg må tilbage."
Lad os lægge kameraerne væk og gøre klar til forbrændingen.
Vi har én chance.
Vores nedtællingsur viser, at der er 49 minutter til forbrændingen.
Verdenspressen blev næsten taget på sengen med krisen om bord på Apollo 13.
Men pludselig ændrede det sig.
Nu udsendes historien på alle sprog.
RAI TV ITALIEN
En journalist missede krisen,
og i mandags gad han ikke dække en rutinepræget rumflyvning,
så han tog på en kort ferie til Mexico.
Han kom tilbage og spurgte i presselokalet: "Gik jeg glip af noget?"
Peter, ræk mig modellen.
-Okay. -Den model.
På Apollo 13 er der i øjeblikket stille, mens besætning gør klar
og koncentrerer sig om forberedelserne
til den forbrænding, der skal bringe dem til Jorden.
For det første er det den eneste raketmotor, der fungerer.
Månemodulets landingsmotor.
Månemodulets motorsystem, der skulle have landet dem på månen,
bruges til at fremskynde rejsen,
så de ikke løber tør for strøm.
Vi skal være forsigtige,
for de har aldrig haft i tankerne at bruge de systemer til de manøvrer.
LM KONTROLINGENIØR 16
Hvis raketmotoren stopper under forbrændingen…
Alle tror, at det vil fungere.
Vi har to rumfartøjer, der ikke skulle sættes sammen
og flyves på den måde.
Hvis det lykkes, bliver resultatet en forbedring af sikkerheden.
Jeg mener, at beslutningen tages
af flyvelederen Gene Kranz når som helst nu.
Alle kontrollører, det nærmer sig. Beslutningen om forbrændingen.
-Retro? -Klar.
-GUIDO? -Klar.
-Orientering? -Klar.
-Kontrol? -Klar.
-TELMU? -Klar.
Okay.
Vi går videre med forbrændingen.
Computeren er hans.
Ti sekunder igen.
-Aquarius, Houston. Skifter. -Sig frem, Houston.
Jim, start tændingen
Start tændingen.
Forstået. Start tændingen.
Vi havde én motor tilbage.
Fungerer det ikke, er vi i knibe.
-Vi har tænding. -Modtaget.
Motorer tændt.
FREMDRIFT
Vi brænder 40 %.
Javel, kontrol.
-Ser godt ud. -Modtaget.
100 %.
Modtaget.
Den er på 100 %.
Vi har snart forbrændt i tre minutter.
Status, Orientering?
TCP ligger lidt højt.
Det gør det.
Hold godt øje med det.
CAPCOM, påmindelse, regulator 1, slukket.
Regulator 1 slukket.
Sluk.
Det var en god forbrænding.
God forbrænding, Aquarius.
Kommandør Jim Lovell melder om nedlukning.
Raketmotoren er slukket. Der er gået 79 timer, 32 minutter.
Det var en ret vellykket forbrænding.
Jeg var meget imponeret over, at alle var så rolige,
især missionskontrol. Og også dem i rumfartøjet.
God forbrænding.
Vi vil lukke ned hurtigst muligt.
Det er forstået.
Lovell spørger, om han må slukke for instrumenterne,
så de kan bevare den livsvigtige elektriske strøm.
Efter forbrændingen var forbi,
vidste vi, det var muligt at få besætningen hjem,
men ikke med sikkerhed.
Målet under nedlukningen er at holde det på mindst 14 ampere.
Det er nok til et par pærer.
LANDINGSKRAFT
AMPERE
-Vi skal foretage mange afvejninger. -Sluk for blæsere og varmelegemer.
VARMELEGEMER
KABINEBLÆSER
Der var stille. Du begyndte virkelig at tænke.
Et svært øjeblik.
Anden gang, jeg havde været ved månen, og det var så tæt på.
Det var min sidste chance for at komme herop.
Månelandingen i Apollo 13-missionen
er aflyst, opgivet og glemt.
Planen vil være er holde strømmen på et lavt niveau.
De skal bare drive af sted indtil fredag morgen.
TRE DAGE FRA JORDEN
Apollo 13 er stadig på vippen langt ude i rummet.
Ved kommandocentret
fjernede de et helt hold af kontrollører fra missionskontrol
og bad dem udtænke måder, hvorpå kommende problemer kunne løses.
Et af dem har at gøre med luften, de indånder.
Besætningen var ved at blive kvalt.
Deres vejrtrækning havde forgiftet luften i fartøjet med kuldioxid.
De har lavet et improviseret system, der kan rense kuldioxiden i luften.
Vi anbefaler, I enten bruger en vådserviet
eller klipper et stykke sok af og propper det derind,
eller I kan nok sammenkrølle noget tape. Skifter.
Det virker nu, men ingen ved, om det vil fortsætte.
Holder det i to en halv dag, indtil de rammer Stillehavet?
Der kan være flere problemer i vente for dem.
Den seneste melding er, at en tropisk storm, Helen,
nærmer sig landingsstedet i Stillehavet, og den intensiveres.
Det er situationen med Apollo 13-flyvningen.
En flyvning, der virker til at have været jinxet fra start.
Og vi er slet ikke ude af fare endnu.
Men vi var stadig i live.
Vi må bare fortsætte.
Endnu en meddelelse til ingeniørerne.
De behøver ikke installere et køleskab om bord.
Jeg har taget nogle pølser frem, og de er frosne.
Det er modtaget, Jim.
Der er vist lidt køligt i kabinen i kommandomodulet lige nu.
En måling siger 3,33 grader.
Det var ved at blive koldt.
Der dryppede vand ned fra væggene og vinduerne.
Vi havde ikke varmt nok tøj.
Sover nogen i kommandomodulet, Jim?
Nej. Der er for koldt derinde, men Fred ligger på min højre side.
3 grader er koldt. Langt koldere end i går aftes.
Ved du, om Joe har sovet?
-Nej… -Er han stadig vågen?
Jeg kan fortælle dig, hvad vi ser.
Jim sov ikke.
Lægerne tænkte, jeg kunne komme forbi
og bede ham om at hvile sig, for han faldt aldrig i søvn.
Det kunne jeg ikke, for jeg ville nok komme derhen
og bryde sammen foran verden og alle menneskerne.
Jeg kunne bare ikke.
Det havde også været svært for ham.
Selvom vi tænkte på vores familier, talte vi ikke om dem med hinanden.
Vi vidste, at de bad for os, men… vi havde travlt med at komme hjem,
så de ikke skulle bekymre sig.
Alt er fint i Timber Cove, Jim.
Det lyder godt.
Præsident Nixon kørte i regnen fra Det Hvide Hus
til Goddard Space Flight Center for at høre nyt.
En talsmand sagde, præsidenten var bekymret og håbefuld om,
at astronauterne kom sikkert hjem.
TO DAGE FRA JORDEN
I forhold til manøvren, vi overførte til den manuelle kolonne…
Du satte DPS-fremdriftsmodellen til 10 % gennem hele forbrændingen, ikke?
Ja.
Okay. Vi omkonfigurerede måldataet, ikke?
Der var noget, der fik fartøjet til at drive lidt.
Dataet siger, at manøvren skal foretages.
Lige nu har vi ikke kurs mod Jorden.
Af en eller anden grund fladede vores bane ud.
Vi skulle ind gennem en vis vinkel. Den var kun 2,5 grader bred,
og kommer vi for fladt ind, smutter vi af overfladen.
Så røg vi helt forbi Jorden.
Vi kom tilbage til Jorden en dag, men besætningen ville være død for længst.
Hvad sker der, som vi ikke forstår?
Hvorfor?
Det gik mig på.
Jim?
I øjeblikket er situationen, at vinklen er lidt flad.
Er den flad?
Det vigtige er, at I modtager data fra os.
Apollo 13-rumfartøjet er ude af kurs.
Hvis astronauterne ikke kan rette deres vinkel,
vil de tre amerikanere dø i rummet.
Hvis de ikke kom ind ad det lille vindue, ville de ryge ud i rummet
og drive omkring, indtil ilten slap op.
Jeg levede mig ind i hans situation.
Hvor skræmmende det ville være. Hvad han tænkte.
Okay, Jim, for at komme lidt skarpere ind,
skal vi forbrænde manuelt.
Manuelt?
Det lyder som noget, vi fandt på om bord på Apollo 8.
Vi tænkte på, om du huskede det. Det gjorde du.
Men jeg troede ikke, jeg skulle bruge det.
Endnu en forbrænding, der aldrig er sket før.
Vi måtte forbrænde igen,
men vores computer var nede. Orienteringssystemet virkede ikke.
Autopiloten var slukket.
Vi måtte gøre det manuelt.
Vi måtte bruge Jorden som et mål
og få den ind i et lille sigtekorn i månemodulets vindue.
Når den raketmotor går i gang,
så kan jeg aldrig selv holde Jorden inden for vinduet.
"Fred, sørg for, Jorden ikke går frem og tilbage."
"Jeg sørger for, den ikke går op og ned."
"Jack, tag tid med dit armbåndsur."
Forbrændingstiden er 14 sekunder.
Et minut igen.
Manøvren skal lykkes.
Vi flyver udelukkende på intuition.
Jeg er klar nu.
Ti sekunder tilbage.
-Tænding. Vi forbrænder.
Fremdrift ser godt ud.
2,3 meter i sekundet.
Hvordan løser vi det?
-Stop raketmotoren. -Slukket.
Okay.
Godt show.
Det var en koordineret miskmask-manøvre.
De tre astronauter er på vej hjem på tværs af en rumørken,
og ilt og vand slipper snart op.
Måske vil denne historie en dag ses som en lignelse.
Jorden er også et roterende rumskib.
LIV OG DØD DRAMA
Vi er alle astronauter.
Vores ilt og vand slipper også op på et tidspunkt.
Men vi har intet tilflugtssted.
Sner det derinde?
Hvabehar?
Nå, sner det?
Nej, ikke helt.
I får tid på stranden til at tø op efter den her oplevelse.
Det lyder skønt.
Vi var bekymrede for besætningens tilstand.
Fred Haise havde en høj kropstemperatur,
omkring 40 grader, han var dehydreret og havde en urinvejsinfektion.
Vi indså, hvor grelt det stod til om bord.
Vejret ved nedslagsstedet forbedrer sig hele tiden.
Hold ud. Der er ikke længe igen.
Der er mindre end 14 timer til hjemkomsten,
og astronauterne må føle, at hver time er længere end 60 minutter.
Vi tror, vi har løst de problemer, der kan komme.
Det håber jeg, fordi der er eksamen i morgen.
LANDINGSDAG
LANDINGSDAG FOR ASTRONAUTER EN LANDING I STILLEHAVET
I hele verden udtrykte folk håb om, at besætningen vender sikkert hjem.
Hele verden følger hjemkomsten af Apollo 13.
I næsten alle byer bad folk for rummændenes liv.
BØNNER FOR APOLLO 13
Ti tusind sluttede sig til Pave Paul og bad ved Peterskirken.
Jeg havde aldrig forestillet mig, det ville påvirke verden, som det gjorde.
Aldrig har så mange bedt samtidigt for,
at en operation som denne ender godt.
GØR KLAR TIL LANDING
Tusindvis har stimlet sammen
i Grand Central Station her i New York City.
Walter, selvom dine meldinger og andre meldinger er positive,
er der stadig bange anelser, når det kommer til flyvningen.
De har brug for held og bønner, og vi får dem sikkert hjem.
Jeg kigger ud af vinduet.
Jorden nærmer sig som et højhastighedstog.
Det hele skulle ske efter tidsplanen. Vi kunne ikke trække os.
Vi kom hjem.
Det er et grusomt paradoks, at jo tættere de nærmer sig sikkerhed,
jo tættere på kommer den måske største fare.
Indflyvningssekvensen er meget svær og er forskellig fra normal procedure.
Månemodulet er vores redningsbåd.
Der er et dødt servicemodul, hvor eksplosionen skete.
Der er kommandomodulet,
som er indflyvningsfartøjet, men med begrænset strøm.
Vi må skille elementerne ad, så de kan komme igennem atmosfæren.
For første gang siden ulykken vil kommandomodulet operere på egen hånd.
Kommandomodulets varmeskjold skal absorbere 2760 graders varme.
Først skulle besætningen starte kommandomodulet op.
Okay.
Vi slukkede for det og ikke nødvendigvis med ynde.
Vi gjorde det nødvendige ret hurtigt,
og så tilbragte det fire dage i temperaturer nær frysepunktet.
Vi vidste ikke, hvordan det ville reagere.
Hej, Aquarius. Houston. Kan I høre mig?
Ja, det kan vi, Ken.
Lad mig tage det fra toppen.
Vi starter med nogle tidslinjer…
Astronaut Fred Haise har gennemgået en lang tjekliste med missionskontrol.
Normal indflyvningstjekliste. Der vil være nogle…
Om mindre end to timer skal alle mænd være i kommandomodulet
før indflyvningen, så det er kritisk nu.
Aquarius. Houston.
Sig frem.
I skal starte op for kommandomodulet.
Jack går ind i kommandomodulet nu.
Okay, Jim.
Der samlede sig vand overalt.
FRED HAISES STEMME
Vi måtte tørre instrumentpanelet med et håndklæde for at se instrumenterne.
Okay, kontrollører.
Lad os holde øje med dataet, hvis der er knas med strømoverførslen.
Okay, fortsæt.
Vi begyndte at tænde for kommandomodulets systemer,
et efter et.
Vi begyndte med række et op til seks og stoppede et øjeblik.
Vi ventede på, om vi kunne lugte brændt isolering.
MISSIONSTIMER
Smukt. Det ser godt ud.
Houston. Aquarius. Odyssey ringer nu. Kan I høre det?
Odyssey. Houston, skifter.
-Kan I høre mig? -Vi kan høre dig.
I ser godt ud hernedefra, Odyssey.
Ken, det er Jim.
Javel.
-Jeg sætter pris på dit arbejde. -Det er modtaget.
Vi holder øje. Sig til, hvis vi kan gøre noget.
Det er godt, Ken.
De gør klar til at kassere servicemodulet.
Vi vil gerne tage billeder af det, hvis det er muligt.
I kan kassere servicemodulet, når I er klar.
Okay, lyder godt.
Jeg har hende, Houston.
Der mangler en hel side af det rumfartøj!
Hele panelet er blæst ud, nærmest fra bunden til raketmotoren.
Det er et værre rod.
Det er utroligt.
Ilttankene sad under varmeskjoldet.
Så da eksplosionen skete, røg siden af fartøjet ud.
Hvad forårsagede det ellers? Er varmeskjoldet i god stand?
…SERVICEMODUL OG BESKRIVER SKADERNE SOM "ET VÆRRE ROD"…
Varmeskjoldet var direkte forbundet til servicemodulet,
og alle panelerne på det servicemodul blev blæst af.
Hvad er varmeskjoldets tilstand? Deres liv afhænger af det skjold.
Vi afventer meldinger om kassering af månemodulet.
Nu skal vi ud af redningsbåden.
Afvent endelig afkobling af LM.
Det bliver lidt nostalgisk at sige farvel til…
Okay, vi er i sigte.
Afvent.
Kassering.
Du kunne se det glide langsomt væk.
Synet gjorde mig trist.
Farvel, Aquarius, vi takker dig.
På visse tidspunkter under missionen har mændene været tæt på at dø.
Det kan ikke understreges nok. Meget tæt på at dø.
Nu hvor de kommer ind i Jordens atmosfære,
kan vi måske tage et skematisk kig på den slags farer, de står over for.
122.000 M
Rumfartøjet kommer ind ved 122.000 meter og pløjer ind i atmosfæren.
Efter 18 sekunder kan de ikke kommunikere, fordi atmosfæren afbryder radiobølgerne.
Og først efter tre minutter og 36 sekunder
kommer de ud af den afbrydelse.
Indtil tre minutter og 36 sekunder ved vi ikke, om varmeskjoldet fungerede,
om de er i live, eller om presset på kommandomodulet blev for meget.
Men efter indflyvningen med 40.000 km/t
rammer rumfartøjet vandet med højst 35 kilometer i timen.
Det er et teknologisk mirakel.
Der er tretten minutter, til de kommer ind i atmosfæren.
Hastigheden lige nu er 10.864 meter i sekundet.
Modtaget.
Gene Kranz går rundt i lokalet
og spørger ind til status.
Alle kontrollører, jeg spørger om status. Klar/ikke klar.
-RETRO? -Klar.
-GUIDO? -Klar.
-Orientering? -Klar.
-Kontrol? -Klar.
-TELMU? -Klar.
-Kirurg? -Klar.
-INCO? -Klar.
-AFD? -Klar.
Okay.
-Odyssey. Houston, skifter. -Sig frem.
Vi mister signalet om cirka halvandet minut.
Og velkommen hjem. Skifter.
Tak.
Apollo 13 bevæger sig med mere end 40.000 kilometer i timen.
Den er på Jordens skyggeside nu
og er på vej imod det lille mål i Stillehavet.
Vi vil takke jer dernede for det gode arbejde, I gjorde.
Vi hyggede os alle med det.
Apollo Kontrol, Houston, vi mistede signalet til Apollo 13.
Vi gjorde vores bedste.
GENE KRANZ' STEMME
Nedtælling.
Det er en meget ensom periode.
Besætningen er alene. De har det data, som du gav dem.
Hver kontrollør går alt igennem, de har gjort og tænker: "Havde jeg ret?"
Det er det eneste, de tænker på.
Vi er lidt mere flade, end vi forudså.
Ingen kan gøre noget, heller ikke astronauterne, bortset fra at vente,
mens de kommer igennem Jordens atmosfære.
Det eneste, man kan gøre nu… er at krydse sine fingre.
Der var så stille, at du kunne høre en knappenål falde.
AFSTAND FRA JORDEN
Vi kunne ikke gøre andet.
Selvtillid er ubetydeligt nu.
FRA JORDEN
Apollo 13 burde nærme sig den maksimale g-kraft.
25 SEKUNDER TIL RADIOSIGNAL
Mindre end 30 sekunder tilbage. Vi vil forsøge at kontakte Apollo 13.
Apollo 13 burde være ude af afbrydelsen nu.
Vi afventer meldinger om radiokontakt.
Odyssey, Houston. Afventer.
-Meldinger om kontakt? -Ikke endnu.
Okay.
Lige nu er rumfartøjet tabt af syne for alle på Jorden.
Odyssey, Houston?
Vi burde høre noget.
Der skulle have været kontakt for et minut og 15 sekunder siden.
For første gang i missionen
begyndte der at krybe tvivl ind i lokalet om,
at der skete noget, og at de ikke overlevede.
Vær sød at svare os.
Han måtte vende hjem. Jeg kunne ikke leve uden ham.
Okay, Joe.
Vi hører dig, Jack.
-Der er de! -Der er de.
Alle tre faldskærme er ude. Hør lige folkemængden!
I er på tv.
De klarede den.
DE KLAREDE DEN! HEROISKE ASTRONAUTER…
Odyssey, Houston.
Vi kan se jer. Det ser godt ud.
De er nede, og ikke mere end fem sekunder efter tidsplanen.
Ikke mere end fem sekunder!
De har ramt vandet.
Endelig hjemme.
13 var en milepæl inden for overlevelse.
Oddsene var overvældende.
Jeg vil for evigt være stolt af at være en del af det mandskab.
I dag er en plakette for Apollo 13
blevet sat op på væggen i missionskontrollen.
Ironisk nok står der på plaketten: "Fra månen, læring."
Ex luna, videnskab.
Der var en slags læring. En læring i at overleve.
Alle råbte og skreg.
Alle åbnede champagneflasker. Jeg drak endda lidt den dag.
Det var fantastisk.
Den største lettelse, jeg nogensinde har følt.
Kan en hustru forberede sig på en kritisk situation som den?
Nej. Jeg har aldrig oplevet noget lignende i mit liv,
og jeg vil ikke prøve det igen.
Jeg føler stadig de følelser i min krop, og de vil nok aldrig forlade mig.
I fire dage vidste jeg ikke, om jeg var en hustru eller en enke.
Apollo 13-astronauterne fløj hjem til Houston i aftes,
og de fik en højlydt velkomst fra de personer,
der hjalp med at redde dem fra katastrofen langt ude i rummet.
Jeg var først lettet, da jeg så ham og krammede ham.
Nu vidste du, at han var ægte, og at han overlevede det her.
Og det fik dig til at sætte pris på livet.
Vi er så taknemmelige.
Hjem.
Det gik pludselig op for os.
Vi indså, hvad vi havde udrettet.
Til tider troede vi ikke, at vi ville komme tilbage hertil.
VELKOMMEN TILBAGE TIL JORDEN
Og for halvandet år siden kan jeg huske,
da vi kom hjem om bord på Apollo 8 og kunne betragte Jorden,
at Jorden var det eneste sted, vi behøvede at komme hen til.
Det var det eneste sted i universet, der var vores hjem.
Af alle de velkomster, vi har fået, betyder den her mest,
fordi de personer her gjorde det muligt, at jeg kan stå her i aften.
Hvilke implikationer kan denne ulykke med Apollo 13…
Mange folk spørger mig: "Føler du, at Apollo 13 var en fiasko?"
Hvis du måler succes og fiasko
på baggrund af, om du opnåede det, du satte dig for,
så var Apollo 13 en fiasko.
Men Apollo 13 gjorde noget,
der aldrig er sket før i menneskets historie.
I en kort periode var hele verden samlet.
Tilbud om hjælp og bekymrede beskeder kom ind fra alle lande i verden.
Og måske, hvis du måler Apollo 13
i forhold til, om det er muligt at forene verden,
så var Apollo 13 i den grad vellykket.
MED 400.171 KM HAR APOLLO 13-BESÆTNINGEN
REKORDEN FOR AT REJSE LÆNGST VÆK FRA JORDEN.
TO MÅNEDER EFTER DERES HJEMKOMST
BLEV DET FASTSLÅET, AT EN MENNESKELIG FEJL
I FORBEREDELSERNE HAVDE SKADET EN AF FARTØJETS ILTTANKE.
DEN 13. APRIL, 55 TIMER OG 54 MINUTTER INDE I FLYVNINGEN,
FORÅRSAGEDE EN ELEKTRISK FEJL DEN NÆSTEN FATALE EKSPLOSION.
JIM HOLDT SIT LØFTE TIL MARILYN.
APOLLO 13 VAR HANS SIDSTE RUMFLYVNING.
Jeg kigger mig ikke ofte tilbage.
Hvis man ikke kigger fremad, mister man noget af meningen med livet.
Men når du er deroppe og ser Jorden, som den rigtigt er…
…indser du, hvor heldige vi er.
Det er som en blå og hvid julekugle, der hænger på en helt sort himmel.
Og du kan ikke se byer. Du kan ikke se landegrænser.
Du ser Jorden, som den virkelig er.
En storslået oase i det store rum.
TIL MINDE OM MARILYN L. LOVELL 1930 - 2023
Tekster af: Niels M. R. Jensen